S-338/2017

Mál þetta, sem dómtekið var 26. síðasta mánaðar, var höfðað með ákæru útgefinni af lögreglustjóranum á höfuðborgarsvæðinu 26. september síðastliðinn, á hendur P-kk-þgf P-kk-þgf A-kk-þgf, kt. 000000-0000, Efstuhlíð 27 í Hafnarfirði, „fyrir umferðarlaga-, vopnalaga-, lögreglulaga- og fíkniefnabrot í Reykjavík á árinu 2017 með því að hafa laugardaginn 1. apríl 2017 ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 25 ng/ml) um Skúlagötu og áleiðis um Kalkofnsveg þar sem hann sinnti ekki fyrirmælum lögreglu um að stöðva bifreiðina heldur ók sem leið lá vestur Geirsgötu, vestur Ægisgötu og vestur Vesturgötu þar sem hann stöðvaði bifreiðina og reyndi að hlaupa undan lögreglumönnum sem náðu honum skömmu síðar á gatnamótum Ránargötu og Bræðraborgarstígs og fyrir að hafa á sama tíma haft í vörslum sínum, í sölu- og dreifingarskyni, 25,44 g af ecstasy og 3,86 g af kókaíni, ásamt þremur hafnarboltakylfum og tveimur hnífum sem lögregla fann við leit í bifreiðinni og lagði hald á“ og að hafa þannig brotið gegn 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006, 2. gr., sbr. 5. gr. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001, a. og c. lið 2. mgr. 30. gr., sbr. 1. mgr. 36. gr., vopnalaga nr. 16/1998 og 19. gr., sbr. 41. gr., lögreglulaga nr. 19/1996.

Í ákæru er þess krafist að ákærði verði dæmdur til refsingar, greiðslu alls sakarkostnaðar, til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Einnig að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 23/2001 og að framangreindar hafnarboltakylfur og hnífar verði gerð upptæk með vísan til 1. mgr. 37. gr. vopnalaga nr. 16/1998.

Um málsatvik er skírskotað til framangreindrar ákæru.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að aðilum hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem ekki er talin ástæða til að draga í efa að sé sannleikanum samkvæm, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru, að því gættu að lögreglulög eru nr. 90/1996. Ákærði hefur unnið sér til refsingar.

Ákærði krefst vægustu refsingar sem lög leyfa og að sú refsing verði skilorðsbundin. Þá gerir skipaður verjandi kröfu um hæfilega þóknun sér til handa.

Ákærði, sem fæddur er 3. nóvember 1998, hefur gengist við sakargiftum, hvort tveggja fyrir dómi og á rannsóknarstigi, og er það virt honum til málsbóta. Samkvæmt því sem greinir á framlögðu sakavottorði hefur hann í einu tilviki gerst sekur um brot gegn refsilöggjöf. Með dómi 8. júní á þessu ári var hann dæmdur til greiðslu 470.000 króna sektar, að viðlagðri vararefsingu, og sviptur ökurétti í átján mánuði, fyrir að aka undir áhrifum ávana- og fíkniefna og of hratt. Brot ákærða í máli þessu framdi hann fyrir þann tíma að sá dómur gekk og er honum því nú gerður hegningarauki við þann dóm, sbr. 78. gr. almennra hegningarlaga nr. 19/1940. Eftir því og með hliðsjón af 77. gr. þeirra laga, þykir refsing ákærða hæfilega ákveðin fangelsi í þrjátíu daga. Rétt þykir að fresta fullnustu refsingarinnar og skal hún falla niður að liðnum tveimur árum frá dómsuppkvaðningu, haldi ákærða almennt skilorð 57. gr. sömu laga.

Með vísan til 4. mgr. 77. gr. nr. 19/1940, skal ákærði nú jafnframt greiða 70.000 krónur í sekt til ríkissjóðs, innan fjögurra vikna frá birtingu þessa dóms, en sæta ella fangelsi í sex daga.

Í ljósi þess að ákærði framdi umferðarlagabrotið í máli þessu fyrir þann tíma að dómurinn 8. júní á þessu ári gekk, fer um ökuréttarsviptingu hans nú eftir 4. mgr. 102. gr. umferðarlaga, sbr. 1. mgr. sama ákvæðis, eins og þeim ákvæðum hefur verið beitt í dómaframkvæmd þegar um hegningarauka er að ræða. Eftir því og að virtri vímuefnamælingu blóðsýnis, verður hann nú sviptur ökurétti í tvo mánuði frá 19. desember 2018 að telja, en þann dag lýkur ökuréttarsviptingu hans samkvæmt dómnum frá 8. júní síðastliðnum.

Á grundvelli 6. mgr. 5. gr. laga nr. 65/1974 og 1. mgr. 37. gr. laga nr. 16/1998, skal ákærði sæta upptöku á þeim fíkniefnum og vopnum, sem hald var lagt á, eins og nánar greinir í dómsorði.

Á grundvelli 1. mgr. 218. gr. laga nr. 88/2008, er ákærði dæmdur til að greiða sakarkostnað málsins, sem samkvæmt yfirliti þar um og með stoð í öðrum gögnum, nemur samanlagt 76.971 krónu vegna rannsóknaraðgerða, og þóknun skipaðs verjanda síns, J-kk-ef E-kk-ef hæstaréttardómslögmanns, sem þykir hæfilega ákveðin 84.320 krónur, að meðtöldum virðisaukaskatti.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð :

Ákærði, P-kk-nf P-kk-nf A-kk-nf, sæti fangelsi í þrjátíu daga, en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði skal jafnframt greiða 70.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í sex daga.

Ákærði er sviptur ökurétti í tvo mánuði frá 19. desember 2018 að telja.

Ákærði sæti upptöku á 25,44 g af ecstasy, 3,86 g af kókaíni, tveimur hnífum og þremur hafnarboltakylfum, sem hald var lagt á.

Ákærði greiði 161.291 krónu í sakarkostnað, þar með talda þóknun skipaðs verjanda síns, J-kk-ef E-kk-ef hæstaréttardómslögmanns, 84.320 krónur.

H-kk-nf Þ-kk-nf